section_heading: Oluja s tučom
paragraph_text: Ljetna oluja započela je oko 16 sati u zapadnim dijelovima grada, gdje je uz vjetar i kišu počela padati tuča veličine loptice za tenis. U okolici trga Svetog Trojstva nevrijeme jača i kroz sljedećih nekoliko minuta kvartovi uz ulicu Stjepana Radića i istočno od nje bivaju zasuti intenzivnijom tučom. Kretajući se dalje prema istoku grada, oluja jača i zahvaća Industrijsku, Dubrovačku i Osječku ulicu. Nevrijeme je zatim oslabilo na trenutak da bi se nastavila intenzivnija kiša s tučom, koja zasipa i prigradska naselja Vidovce, Dervišaga i Jakšić.<ref><ref><ref><ref> Ova zapažanja o nevremenu mogu se rekonstruirati iz većeg broja izjava i snimaka (slike i video) stanovnika koja su se pojavila u medijima.<ref><ref><ref><ref> Izjave očevidaca opisuju kako su stanovnici morali lopatama čistiti led iz dvorišta i s ulice<ref>. Tuča je prouzročila znatna oštećenja u svim nevedenim dijelovima, tako da je u Dubrovačkoj ulici stradalo otprilike tri četvrtine krovova.<ref> Voćnjaci i vrtovi su nakon oluje mjestimice u potpunosti bez lišća, a tuča je ogulila koru s grana drveća i voćaka.